D Nagr ghöre zu de Plazentadier oder Höchere Süügdier (Eutheria). As sonigi isch ihri Fortpflanzig charakterisiert dur d Plazenta und dr Trophoblast (die üsseri Zällschicht vom früeche Embryo), won e immunologischi Barriere isch und es möglig macht, ass dr Fötus im Vergliich zu de Beutelsüüger länger im Mueterliib cha wachse. Abgseh dodrvo cha mä aber kuum öbbis Allgemeins über d Fortpflanzig vo dere Diergruppe säge.